**Točka \_\_\_**

# GODIŠNJI PROVEDBENI PLAN

# UNAPREĐENJA ZAŠTITE OD POŽARA NA

# PODRUČJU OPĆINE JELENJE

# ZA 2023. GODINU

 

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA:

URBROJ:

Dražice, 31. svibnja 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 33. stavka 1. točke 1. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21 i 43/21-pročišćeni tekst) i članka 61. stavak 2. Poslovnika o radu Općinskog vijeća Općine Jelenje („Službene novine Primorsko-goranske županije“ broj 42/09, 13/13, 6/16, 29/16 i „Službene novine Općine Jelenje“ broj 5/18, 11/18, 18/18, 24/19, 26/19, 29/20, 39/21, 43/21-pročišćeni tekst) podnosim Općinskom vijeću Općine Jelenje na razmatranje **Godišnji provedbeni plan unapređenja zaštite od požara na području Općine Jelenje za 2023.**

 OPĆINSKI NAČELNIK

 OPĆINE JELENJE

 Robert Marčelja, bacc. oec.

PREDMET:

Godišnji provedbeni plan unapređenja zaštite od požara na području Općine Jelenje za 2023.

PRAVNA OSNOVA:

Zakona o zaštiti od požara (Narodne novine br. 92/10 i 114/22)

PREDLAGATELJ: Općinski načelnik Općine Jelenje

IZVJESTITELJ: Pročelnica Jedinstvenog upravnog odjela

OBRAZLOŽENJE:

Sukladno članku 13. Zakona o zaštiti od požara („Narodne novine“, br. 92/10 i 114/22), jedinice lokalne i područne (regionalne) samouprave na temelju procjene ugroženosti od požara donose godišnji provedbeni plan unapređenja zaštite od požara za svoje područje za provedbu kojeg će osigurati financijska sredstva.

Godišnji provedbeni planovi unapređenja zaštite od požara gradova i općina donose se na temelju Godišnjeg provedbenog plana županija na čijem se prostoru nalaze.

Općina Jelenje ima Procjenu ugroženosti od požara i Plan zaštite od požara koje je donijelo Općinsko vijeće Općine Jelenje na 19. sjednici održanoj 19. studenoga 2019. godine, KLASA:010-10/19-01/19, URBROJ:2170-04-01-19-21, uz prethodno pozitivno mišljenje Policijske uprave Primorsko-goranske i Vatrogasne zajednice.

Procjenom ugroženosti utvrđena je razina ugroženosti od požara i/ili tehnološke eksplozije i zaštitne mjere. Temeljem Procjene određene su mjere za sprečavanje nastanka i širenja požara te mjere za učinkovito gašenje koje proizlaze iz činjeničnih posebnosti utvrđenih u Procjeni. Planom zaštite od požara Općine Jelenje utvrđene su vatrogasne snage na području Općine Jelenje, planirane snage za gašenje požara, uključivanje drugih subjekata u gašenje požara, motrenje, ophodnja i dojava o požarima, objekti s većim količinama zapaljivih tvari, zapovijedanje i ovlasti na vatrogasnim intervencijama u skladu s zakonskim propisima.

U Procjeni rizika od velikih nesreća za Općinu Jelenje („Službene novine Općine Jelenje“ broj 27) na temelju Smjernica za izradu Procjene rizika za područje Primorsko-goranske županije i nacionalne Procjene rizika Republike Hrvatske, obrađen je i rizik požara otvorenog prostora. U Procjeni su obrađeni uzroci i posljedice od požara otvorenog prostora, te potrebne snage za gašenje požara.

Financijska sredstva za izvršenje ovog Provedbenog plana osigurana su u Proračunu Općine Jelenje za 2023. godinu.

Slijedom navedenog predlaže se Općinskom vijeću Općine Jelenje razmatranje i usvajanje Godišnji provedbeni plan unapređenja zaštite od požara na području Općine Jelenje za 2023.

Temeljem odredbi članka 13. stavka 4. Zakona o zaštiti od požara (Narodne novine br. 92/10 I 114/22) u svezi s člankom II. stavkom 1. točkom Godišnjeg provedbenog plana unapređenja zaštite od požara za područje Primorsko-goranske županije za 2023. godinu (Službene novine Primorsko-goranske županije br. ) i članka 18. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst), Općinsko vijeće Općine Jelenje na 14. sjednici održanoj dana XX . srpnja 2023. donosi

# GODIŠNJI PROVEDBENI PLAN

# UNAPREĐENJA ZAŠTITE OD POŽARA NA PODRUČJU OPĆINE JELENJE ZA 2023. GODINU

Godišnji provedbeni plan unapređenja zaštite od požara na području Općine Jelenje za 2023. godinu (u daljnjem tekstu: Provedbeni plan) donosi se na temelju Procjene ugroženosti od požara za Općinu Jelenje („Službene novine Primorsko“ broj i Službene novine Općine Jelenje br.27) i Godišnjeg provedbenog plana unapređenja zaštite od požara Primorsko-goranske županije.

Provedbenim planom utvrđuju se aktivnosti kojima se provode i unapređuju mjere zaštite od požara na području općine Jelenje, te se za njihovu provedbu planiraju sredstva u proračunu Općine Jelenje.

**II.**

Vlada Republike Hrvatske svake godine donosi Program aktivnosti u provedbi posebnih mjera zaštite od požara od interesa za Republiku Hrvatsku (u daljnjem tekstu: Program aktivnosti) kao temeljni dokumentkoordinacije i provedbe godišnjih aktivnosti tijela sustava domovinske sigurnosti resursi unutarnjih poslova, civilne zaštite, vatrogastva i dr.) ministarstava, tijela državne uprave, javnih ustanova, jedinica lokalne i područne (regionalne) samouprave, udruga građana te drugih organizacija i tijela uključenih provedbu mjera zaštite od požara.

Sukladno odredbama Program aktivnosti izrađuje se Operativni plan za sezonu povećane opasnosti od nastanka širenja požara na području Općine Jelenje za 2023. godinu.

Realizacija Programa aktivnosti provodi se kontinuirano tijekom cijele godine s posebnom pozornošću u vrijeme glavnog napora požarne opasnosti, koje u pravilu traje od 1. lipnja do 30. rujna, koristeći osigurana financijska sredstva iz proračuna Općine Jelenje, a koja su osigurana za redovne djelatnosti vatrogastva i protupožarnu sezonu.

**III.**

U cilju unapređenja zaštite od požara, te postizanja učinkovite i efikasne razine mjera zaštite od požara, u 2023. godini za područje općine Jelenje provoditi će se:

1. organizacijske mjere,
2. tehničke mjere,
3. urbanističke mjere,
4. mjere zaštite odlagališta komunalnog otpada te
5. organizacijske i administrativne mjere zaštite od požara na otvorenom prostoru.
6. **ORGANITACIJSKE MJERE**
	1. ***Vatrogasne postrojbe***

Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za područje Općine Jelenje (u daljnjem tekstu: Procjena) osigurati potreban broj operativnih vatrogasaca.

Obrazloženje: Na području općine Jelenje nema profesionalne vatrogasne postrojbe. Općina Jelenje (u daljnjem tekstu: Općina) je područje odgovornosti JVP Grada Rijeke. Postrojba svoju operativnu spremnost osigurava provođenjem usvojenih dnevnih, mjesečnih i godišnjeg plana rada. Ostale vatrogasne postrojbe Vatrogasne zajednice Primorsko-goranske županije, uključuju se prema potrebi u akcije, a svoju spremnost osiguravaju provođenjem Plana operativnog djelovanja vatrogasnih postrojbi u periodu povećane opasnosti od nastanka i širenja požara na otvorenom prostoru za posebno ugrožena područja županije za 2023. godinu. Dobrovoljno vatrogasno društvo „IVAN ZORETIĆ – ŠPANAC“ iz Jelenja (u daljnjem tekstu: DVD) djeluje na području općine Jelenje. Svoju spremnost osigurava provođenjem vlastitog Plana rada, Programa aktivnosti te Plana protupožarne ophodnje. DVD-e osigurava tzv. „pasivno dežurstvo” u određenim vremenskim periodima (pogotovo u povećane opasnosti od požara).

 **Izvršitelj zadatka**: DVD Ivan Zoretić Španac, JVP Rijeka

* 1. ***Osiguranje financijskih sredstava***

Sukladno Proračunu Općine Jelenje za 2023. planski koristiti osigurana financijska sredstva za redovito funkcioniranje, opremanje i osposobljavanje vatrogastva.

 **Izvršitelj zadatka**: Općina Jelenje

* 1. ***Normativni ustroj zaštite od požara***

1.3.1. Općinski načelnik Općine Jelenje donio je Plan operativne provedbe Programa aktivnosti u provedbi posebnih mjera zaštite od požara na području Općine Jelenje za 2023. godinu kojim su utvrđeni rokovi za provođenje aktivnosti,

1.3.2. Po potrebi - Ažuriranje Plana zaštite od požara Općine Jelenje s novonastalim uvjetima

 **Izvršitelj zadatka**: Jedinstveni upravni odjel i Stručni tim za usklađivanje Procjene ugroženosti od požara i Plana zaštite od požara,

* + 1. Prema potrebi - usklađivanje Odluke o mjerama korištenja poljoprivrednog zemljišta Općine Jelenje (Odluka sadrži i mjere zaštite od požara na poljoprivrednom zemljištu).

 **Izvršitelj zadatka**: Jedinstveni upravni odjel,

* + 1. Održavanje tematske sjednice - koordinacije Stožera civilne zaštite Općine Jelenje i pravnih subjekata koji imaju svoje zadaće propisane Programom.

 **Izvršitelj zadatka**: Stožer CZ, nadležni Jedinstveni upravni odjel.

1. **TEHNIČKE MJERE**
	1. ***Vatrogasna oprema i tehnika***

Dobrovoljno vatrogasno društvo „IVAN ZORETIĆ – ŠPANAC“ raspolaže slijedećom tehnikom za gašenje požara:

Autocisterna Man / zapremnina vode 8 m3 /reg oznaka / RI 672OI /Jelenje 5

Šumsko vozilo Unimog 218 / 2500 lit / RI 117 ZA / Jelenje 8

Šumsko vozilo Iveco 4x4 / 1300 lit / RI 391 RV / Jelenje 4

Šumsko vozilo Unimog u 900 / 800 lit / RI 840 MM / Jelenje 3

Malo šumsko Nisan 4x4 / 400 lit / RI 880ME / Jelenje 2

Sva navedena vozila opremljena su potrebnom tehnikom za gašenje požara. Osim toga opremljena su dodatnom vatrogasnom opremom i opremom za gašenje požara otvorenog prostora (Cifarelli puhalice, naprtnjače, metlanice). Svako vozilo opremljeno je sredstvima veze. DVD-e ima odgovarajući objekt za smještaj opreme i vozila.

Potrebito je vršiti kontinuirani pregled vozila i opreme da bi se otklonili nedostaci, koji mogu biti prepreka spremnosti za intervenciju u svakom trenutku.

**Izvršitelj zadatka**: DVD Ivan Zoretić Španac, JVP Rijeka

* 1. ***Sredstva veze, javljanja i uzbunjivanja***

Za uspješno i učinkovito djelovanje vatrogasaca potrebno je sukladno pravilima struke osiguranje dovoljnog broja stabilnih, mobilnih i prijenosnih radio uređaja kao i funkcioniranje operativnih centara i dojave požara na broj 193 odnosno 112. Na području Općine dojave i cjelokupna komunikacija obavljaju se mobilnim i prijenosnim radio uređajima. Na taj način je omogućena cjelovita, brza i efikasna komunikacija u slučaju uzbunjivanja. Nakon dojave uključuje se električna sirena, koja je upozorenje mještanima da je nastao požar.

Kod velikih požara i drugih iznenadnih događaja Županijski centar 112 obavlja poslove vezane za koordinaciju složenih intervencija prema standardnom operativnom postupku (SOP-u) za određeni događaj ili po naputku glavnog vatrogasnog zapovjednika. Zapovjednik ili dežurstvo vatrogasne postrojbe o vatrogasnoj intervenciji na svom području izvješćuje Županijski centar 112 Rijeka, policiju i Općinskog načelnika.

**Izvršitelj zadatka**: DVD-e i Općina

1. **URBANISTIČKE MJERE**
	1. ***Prostorno planska dokumentacija***

 U tijeku su IV. izmjene i dopune Prostornog plana uređenja Općine Jelenje. U izmjeni i dopuni Prostornog plana uređenja primijenjene su i mjere zaštite od požara sukladno važećim zakonskim propisima i zahtjevima pravnih osoba u čijoj je nadležnost zaštita od požara.

 **Izvršitelj zadatka**: Jedinstveni upravni odjel

* 1. ***Prohodnost prometnica i javnih površina***

Sve prometne i javne površine dostupne su vatrogasnim vozilima, gdje je to nužno i potrebno osigurani su požarni putovi, a eventualne prepreke se žurno otklanjaju.

Osnovna škola Jelenje-Dražice, ambulanta, zgrada Općine, domovi kulture, religijski objekti, sportski tereni i drugi javni objekti imaju cestovne prilaze.

**Izvršitelji zadatka**: Jedinstveni upravni odjel, KD Jelenje j.d.d.o., i ostali dionici iz svoje nadležnosti

* 1. ***Minimalne količine vode za gašenje požara***

Na području cijele Općine je izgrađena vodoopskrbna mreža kojom upravlja KD Vodovod i kanalizacija d.o.o. Rijeka, čija se hidrantska mreža redovito provjerava.

**Izvršitelji zadatka**: Jedinstveni upravni odjel, KD Vodovod i kanalizacija d.d.o. Rijeka, DVD-e

1. **MJERE ZAŠTITE ODLAGALIŠTA KOMUNALNOG OTPADA**
	1. ***Odlagališta komunalnog otpada***

Općina Jelenje nema vlastito odlagalište komunalnog otpada. KD Čistoća d.o.o. Rijeka organizirano sakuplja, odvozi i odlaže kućni otpad s područja Općine na temelju Odluke o povjeravanju prikupljanja i zbrinjavanja komunalnog otpada.

Općine Jelenje provodi mjera za sanaciju nekontroliranih »divljih« odlagališta. Provedba mjera podrazumijeva uređenje lokacija odlagališta otpada, osiguravanje, čuvanja ili zabrane korištenja divljih odlagališta, te ostalih mjera za sanaciju nekontroliranih »divljih« odlagališta.

 **Izvršitelj zadatka**: Jedinstveni upravni odjel, Komunalno društvo Jelenje, j.d.o.o..

* 1. ***Reciklažno dvorište***

Na temelju zakonskih propisa provoditi sve protupožarne mjere na Reciklažnom dvorištu.

 **Izvršitelj zadatka**: KD Čistoća d.o.o. Rijeka, Jedinstveni upravni odjel.

1. **ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**
	1. ***Mjere zaštite***

Sukladno važećim propisima iz područja protupožarne i civilne zaštite Općina je kroz odredbe Operativnog plana za sezonu povećane opasnosti od nastanka širenja požara utvrdila slijedeće mjere:

1. uređenje, održavanje i nadzor površina obraslih šumom,
2. organiziranje preventivnih protupožarnih ophodnji i motrilačkih točaka,
3. obavješćivanje i međusobno informiranje o klasi opasnosti,
4. obavješćivanje i međusobna koordinacija ophodnji
5. ustrojstvene i organizacijske mjere
6. provođenje protupožarnih promidžbenih aktivnosti.

 **Izvršitelj zadatka**: općinski načelnik, Jedinstveni upravni odjel, DVD-e, KD Jelenje j.d.o.o.

* 1. ***Dimnjačarska služba***

Organizirati obavljanje dimnjačarske službe u pogledu održavanja dimovodnih kanala u stambenim i drugim objektima na području Općine Jelenje

**Izvršitelj zadatka**: Jedinstveni upravni odjel.

* 1. Kontinuirano surađivati sa institucijama u provođenju svih propisanih mjera zaštite od požara koje proizlaze iz njihove djelatnosti

**Izvršitelj zadatka**: Jedinstveni upravni odjeli.

* 1. Kontinuirano surađivati sa svim pravnim subjektima na županijskoj i državnoj razini na području zaštite od požara i provođenja svih aktivnosti kojima se unapređuje sustav zaštite od požara na području općine Jelenje.

 **Izvršitelj zadatka**: Jedinstveni upravni odjeli.

* 1. Osiguranje novčanih sredstava za provođenje mjera i zadaća po vrsti i nositeljima a odnose se na pokriće troškova za preventivne mjere i troškove gašenja požara.

**Izvršitelj zadatka**: Općina Jelenje.

**IV.**

Općinsko vijeće Općine Jelenje godišnje razmatra stanju zaštite od požara i stanju provedbe Provedbenog plana.

**V.**

Sredstva za provođenje Provedbenog plana planirana su u Proračunu Općine Jelenje za 2023. godinu u okviru redovnih aktivnosti civilne zaštite, vatrogastva i zaštite od požara.

**VI.**

 Provedbeni plan stupa na snagu danom donošenja i objavit će u Službenim novinama Općine Jelenje.

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz